open-index/open-wikipedia-markdown huggingface dataset:
Clarke County (Alabama)

**Clarke County** er et fylke i den amerikanske delstaten Alabama. Det ligger i de sørvestlige delene av staten og grenser mot Marengo County i nord, Wilcox County i nordøsdt, Monroe County i øst, Baldwin County i sør, Washington County i sørvest og mot Choctaw County i nordvest.

Clarke Countys totale areal er 3&nbsp;244 km² hvorav 37 km² er vann. I 2000 hadde fylket 27&nbsp;867 innbyggere. Administrasjonssenteret ligger i byen Grove Hill. 

Fylket ble etablert i 1812. Det fikk sitt navn etter general John Clarke. Fylket ble i september 1979 erklært som katastrofeområde på grunn av orkanen Frederic.

## Eksterne lenker
*
Danny Guthrie

**Daniel «Danny» Guthrie** (født 18. april 1987) er en engelsk fotballspiller som spiller for Walsall FC. 

## Tidlige år
Guthrie gikk på Thomas Telford School i Shropshire, fra han var 11 til 16. Han spilte på et veldig suksessfullt fotballag på skolen, og vant flere trofeer. Daniel flyttet videre til Merseyside da han var 16 for å utvikle sin fotball-karriere.

## Klubbfotball
### Liverpool FC
Han signerte for Merseyside-laget bare 15 år gammel, etter å ha blitt frigitt av Manchester United. Han spilte sin første kamp for Liverpool mot Reading i Ligacupen den 25. oktober 2006. En måned senere debuterte han i Premier League, som innbytter i en kamp mot Portsmouth. Han startet sin første kamp i Mesterliga-kampen mot Galatasaray 5. desember 2006, som endte med et 3&ndash;2 bortetap for Liverpool. Danny klarte ikke å ta det store steget i Liverpool som for eksempel Steven Gerrard og Michael Owen gjorde for 10 år siden.

#### Lån hos Southampton og Bolton
2. mars 2007 dro han på lån til Southampton. Her skulle han i utgangspunktet bli i en måned, men han spilte så bra at han ble i klubben til slutten av sesongen.

Guthrie var hele 2007-08 sesongen hos Bolton Wanderers, som ved starten av sesongen var under ledelse av tidligere Liverpool spiller og trener Sammy Lee. Guthrie fikk også tillit hos Gary Megson, som etterfulgte Lee, og Guthrie spilte 25 kamper for *The Trotters* før han returnerte til Liverpool.

### Newcastle United
11. juli 2008 aksepterte Liverpool et bud på Guthrie fra Newcastle United. Klubben selv bekreftet samme dag at kjøpet var sluttført og at Guthrie var en Newcastle-spiller Kjøpssummen var på £2,25M.

## Referanser


## Eksterne lenker
* 
*  Liverpool.no om Guthrie
*  Profil på LFChistory.net
*  GUTHRIE JOINS BOLTON ON LOAN
Svill

**Svill** er et horisontalt bygningselement av trevirke.

I bindingsverk og stavverk (som stavkirker) ligger svillen eller *bunnsvillen* nederst i veggen og bærer stendere eller *stolper*. I stavverk består den bærende veggrammen av stolper kalt staver og mellomrommet er fylt med stående planker med en tapp i enden som er felt inn i svillen. I hjørner på stavkirkene er svillene gjæret eller laftet sammen og dette hjørnet er i sin tur felt sammen med hjørnestolpen. Svillene i stavkirkene er trapesformede i tverrsnitt og har som regel stor høyde slik at de tåler stor vertikal belastning. I stavkirkene er svillene normalt bundet sammen av en ramme av grunnstokker. Denne konstruksjonen, med stolper som står på sviller bundet sammen av grunnstokker, er karakteristisk for de eksisterende stavkirkene. Stolpekirker med jordgravde stolper (staver) mens palisadekirker har rader av stokker slått ned i jorden. I grindbygg, særlig på Vestlandet, står stolpene oftest uten syllstokk uavhengig av hverandre på steiner.

Øverst i første etasje bærer stenderne en rem på Østlandet også betegnet *toppsvill*. I etasjeskillet ligger bjelkene på remmen, og bjelkene bærer svillen for neste etasjes stendere. Øverst rem eller svill i veggen bærer loftsbjelker og ofte sperrer.  

I lafteverk utgjør den nederste stokken en bunnsvill som ofte kalles syll eller syllstokk. Syllstokken er som regel grovere enn de andre stokkene og formen er ofte tilpasset fundamentet. Ifølge Peter Anker og Arne Berg kalles også bunnsvillen i stavkirker for syllstokk.

Om jernbanesviller brukes ofte ordet i entallsformen *sville*.

## Se også
* Bindingsverk
* Reisverk
* Sleppverk
* Lafteverk
* Jernbanesville
## Referanser
Monroe County (Alabama)

**Monroe County** er et fylke i den amerikanske delstaten Alabama. Det ligger i de sørvestlige delene av staten og grenser mot Wilcox County i nord, Butler County i nordøst, Conecuh County i øst, Escambia County i sørøst, Baldwin County i sørverst og mot Clarke County i vest.

Monroe Countys totale areal er 2&nbsp;679 km² hvorav 22 km² er vann. I 2000 hadde fylket 24&nbsp;324 innbyggere og administrasjonssenteret ligger i byen Monroeville. 

Fylket ble etablert i 1815 og har fått sitt navn etter USAs femte president James Monroe. Fylket ble i september 1979 erklært som katastrofeområde på grunn av orkanen Frederic og i september 2004 på grunn av orkanen Ivan.
## Eksterne lenker
*
Fiskvågflåget naturreservat

**Fiskvågflåget naturreservat** ligger i Saltdal kommune i Nordland. Naturreservatet består av et bratt fjellflåg like vest for Rognan, og har et areal på 1025 dekar. Området er vernet for å bevare en rik kalkfuruskog.

Fiskvågflåget naturreservat ligger like ved Fiskvågvatnet naturreservat.

## Referanser
Fjelldalslia naturreservat

**Fjelldalslia naturreservat** ligger sørøst for Fjelldal i Tjeldsund kommune i Nordland. Naturreservatet har et areal på 754 dekar. Området er vernet for å bevare ei frodig, variert og lite kulturpåvirket bjørkeskogsli med god forekomst av tyrihjelm.

## Referanser


## Eksterne lenker
* Miljøstatus: Fjelldalslia naturreservat
Harald Sveinsson

**Harald Sveinsson** (død 1018), var sønn av kong Svein Tjugeskjegg, oppkalt etter bestefaren Harald Blåtann, og var selv konge av Danmark i årene 1014&ndash;1018.

Harald Sveinsson styrte Danmark mens faren Svein Tjugeskjegg erobret det meste av England i 1013. Da faren døde året etter ble Harald konge også i navnet mens broren Knut Sveinsson, senere kalt for Knut den mektige, beholdt makten i England. Kun fire år fikk Harald som regent før han døde, og da overtok broren Knut også Danmark.

Ettertiden vet svært lite om Svein Tjugeskjeggs sønn og arving. I 1013 bød kong Svein på dansk leidang, seilte over Nordsjøen og begynte erobringen av England. I Danmark plasserte han sin sønn som regent i sitt fravær. Da England ble erobret flyktet den engelske kongen Ethelred den rådville til Normandie, hvor han søkte beskyttelse hos sin svoger Robert.

Da Svein Tjugeskjegg døde i februar 1014 valgte hans menn sønnen Knut til konge, men i Danmark hyllet høvdingene broren Harald som konge. Ved Sveins død kalte det engelske riksrådet den fordrevne kong Ethelred hjem, og Knut måtte reise til Danmark for å samle støtte. Ifølge noen kilder anmodet han lillebroren Harald om å få del i styret av Danmark, men Harald avviste ham. Han skal likevel ha lovet Knut hærstyrker og hjelp til å gjenerobre England som åpenbart ble oppfattet som Svein Tjugeskjeggs arv til sønnen Knut. Muligens var det hele tiden Sveins intensjon at Danmark skulle ha én konge og England den andre slik at begge sønnene kunne konsentrere seg om hvert sitt rike.

Harald Sveinsson døde i 1018 uten at vi kjenner til årsaken. Danskene valgte derfor broren Knut til konge, visstnok i 1019.

## Referanser


## Eksterne lenker
* Dansk biografisk Lexikon, bd VII, s 73
Hollywoods hemmelighet

***Hollywoods hemmelighet*** er et amerikansk filmdrama fra 2001, som tar for seg et mord som skal ha funnet sted om bord i luksusyachten til mediamogulen William Randolph Hearst i 1924.

Steven Peros skrev opprinnelig historien som et teaterstykke, og etter en suksessfull runde med forestillinger skrev han det om til et filmmanus. Peter Bogdanovich ville opprinnelig filme kun i sort/hvitt for å få et autentisk og dokumentarisk preg på filmen, men da produsentene nektet ham det, valgte han heller å kle alle rollenefigurene i kostymer som i hovedsak bare var sorte og hvite.

Historien om mordet er en myte i Hollywood, og ingen vet lenger hva som skal ha skjedd. Peros valgte Charlie Chaplin (Eddie Izzard), Marion Davies (Kirsten Dunst), Thomas Harper Ince (Cary Elwes), Elinor Glyn (Joanna Lumley) og Louella Parsons (Jennifer Tilly) som hovedpersoner i tillegg til Hearst (Edward Herrmann).

## Handling
Mediamogulen William Randolph Hearst har invitert med seg sin elskerinne Marion Davies, skuespiller Charlie Chaplin, produsent Thomas Ince, forfatter Elinor Glyn og sladderspaltist Louella Parsons om bord til en tur på sin luksusyatch. Hearst er sykelig sjalu på Davis, og da hun flørter åpenlyst med Chaplin under turen tar raseriet over og han griper til våpen. Men ved en feil skyter han og dreper Ince i stedet. Følget kommer i land ganske forstyrret, og Hearst bruker sin makt til å dekke over mordet som et hjerteinfarkt.

## Referanser


## Eksterne lenker
*
Fiskvågvatnet naturreservat

**Fiskvågvatnet naturreservat** ligger i Saltdal kommune i Nordland. Naturreservatet omfatter Fiskvågvatnet, like vest for Rognan. Området har et areal på 160 dekar, hvorav 105 dekar vannareal. Området er vernet for å ta vare på et naturlig næringsrikt våtmarksområde.

Fiskvågvatnet naturreservat ligger like ved Fiskvågflåget naturreservat.

## Referanser
Clarke

**Clarke County** er navnet på fem fylker i USA:

*Clarke County (Alabama)
*Clarke County (Georgia)
*Clarke County (Iowa)
*Clarke County (Mississippi)
*Clarke County (Virginia)

Se også Clark County.
Fjære naturreservat

**Fjære naturreservat** ligger på Kjerringøy i Bodø kommune i Nordland. Naturreservatet har et areal på 687 dekar, hvorav 386 dekar sjøareal. Området er vernet for å ivareta et verdifullt kystområde med blant annet et særegent sanddynesystem.

## Referanser
Flatværet/Varkgård naturreservat

**Flatværet/Varkgård naturreservat** ligger i Meløy kommune i Nordland. Naturreservatet omfatter øyværene Flatværet og Varkgård, nord for Bolga og vest for Meløya. Området har et areal på 16 584 dekar, hvorav 14 474 dekar sjøareal. Området er vernet for å ivareta et spesielt stykke kystnatur, med en interessant flora og en spesiell og sårbar fauna.

## Referanser
Floholman naturreservat

**Floholman naturreservat** ligger vest for Skogsøya i Øksnes kommune i Nordland. Naturreservatet har et areal på 891 dekar, hvorav 732 dekar sjøareal. Området er vernet for å ivareta et viktig hekkeområde for sjøfugl, særlig lundefugl.

## Referanser


## Eksterne lenker
* Miljøstatus: Floholman naturreservat
Art Acord

**Art Acord** (født 17. april 1890 i Utah i USA død 4. januar 1931 i  Chihuahua i Mexico) var en amerikansk stumfilmskuespiller.

Acord har fått en stjerne på Hollywood Walk of Fame for sin innsats innen filmen.

## Filmografi
* 1910 – *[[Pride of the Range]]*
* 1911 – *[[Custer’s Last Fight]]*
* 1912 – *[[The Invaders]]*
* 1914 – *[[The Squaw Man]]*
* 1915 – *[[Buckshot John]]*
* 1915 – *[[When the Fiddler Came to Big Horn]]*
* 1915 – *[[The Cowboy's Sweetheart]]*
* 1915 – *[[Man-Afraid-of-His-Wardrobe]]*
* 1917 – *[[The Show Down]]*
* 1917 – *[[Headin’ South]]*
* 1917 – *[[Heart and Soul]]*
* 1920 – *[[The Moon Riders]]*
* 1922 – *[[In the Days of Buffalo Bill]]*
* 1925 – *[[The Circus Cyclone]]*
* 1928 – *[[Two-Gun O'Brien]]*
* 1928 – *[[The Arizona Kid]]*
* 1929 – *[[The White Outlaw]]*
* 1929 – *[[Fighters of the Saddle]]*

## Referanser


## Eksterne lenker
* 
* Find a grave
* Art Acord
Tönning

**Tönning** (dansk: *Tønning*) er en by i Kreis Nordfriesland i delstaten Schleswig-Holstein i det nordlige Tyskland. Den ligger mot nordsjøkysten, ved munningen av elva Eider i Sydslesvig. Det er bruforbindelse mellom Tönning og Karolinenkoog i Ditmarsken over Eider.

Allerede i 1186 var byen eller beliggenheten omtalt i kirkelige kilder i en skrivelse fra Absalon i Lund. Byen fikk kjøpstadsrettigheter i 1590. Den har nå rundt  innbyggerne. 

Barokkmaleren Jürgen Ovens stammer fra Tönning.

## Referanser


## Eksterne lenker
*
Harry Ackerman

**Harry Ackerman** (født 17. november 1912 i Albany, New York, USA, død 3. februar 1991 i Burbank, California) var en amerikansk TV-produsent. 

Han har fått en stjerne på Hollywood Walk of Fame for sin innsats innen TV.

## Referanser


## Eksterne lenker
*
Johan Gabriel Banér

**Johan Gabriel Banér** (16. desember 1662 – 19. desember 1706) var svensk overhovmester, profesjonell feltherre og generalmajor som blant annet deltok i den store nordiske krig.

## Liv og virke
Banér ble født i Stockholm i 1662 som sønn av Svante Svantesson Banér (1624-1674), riksrådmann og lagmann over Värmland, og Margareta Sparre.

Etter å ha avsluttet studier i Uppsala gjorde Banér militær karriere i utlandet, blant annet i Ungarn, Østerrike og Frankrike. Anledningen til at han forlot Sverige og Djursholms slott hevdes å være at kong Karl XI reduksjoner som gjorde det umulig å leve et standsmessig liv på slottet som han var arvtager til. Han gikk inn som ung offiser i den franske hæren i 1685 og gikk deretter over til den østerrikske i 1689 hvor han hadde kommandoen over de svenske hjelpetroppene som ble sendt som understøttelse mot Frankrike. I slaget ved Fleurus i 1690 ble han berømmet for å ha vist stor mot og kom ut av kampen med kun en fjerdedel av det regiment som han kommanderte. I 1697 tok han imot hertugen av Holsteins tilbud som generalmajor over hans tropper og ble etter hvert utnevnt til overhovmester og fikk tittelen geheimeråd og som generalløytnant.

Han deltok i kampene mot Danmark under den store nordiske krig. I mars 1700 angrep Danmark angrepet Slesvig og Holstein med rundt 20 000 soldater. Med kun rundt 5 000 menn i forsvaret av området kunne danskene erobre nesten hele Holstein. De svenske og holsteinske troppene, ledet av Johan Gabriel Banér, trakk seg ned til festningen i Tönning i Nordfrisland. Danskene kom raskt i gang med beleiringen. Mellom den 21. april og fram til 4. juni forsvarte Banér festningen i Tönning mot danskene. Beleiringen ble opphevet i mai ved at det kom svenske tropper fra de svenske provinsene i nordlige Tyskland samt fra Lüneburg.

I 1706 beviste han seg selv i de alliertes felttog mot Nederlandene, deltok i beleiringen av Menen og Ath faren og nøden sammen med sine soldater. Da han etter et kort tids besøk hos Karl XII i Sachsen vendte tilbake til Holstein ble han syk på reisen. Han døde i byen Gottorp i Slesvig den 19. desember 1706.

Johan G. Banér var arvtager til Djursholms gods. Ved at han var ugift og ikke kunne etterlate seg arvinger kom slottet til å bli budt ut på salg, men det ble likevel i slekten da hans tremenning Johan Claesson Banér (1659-1736), gift med en datterdatter til faren Svante Svantesson Banér, kjøpte godset.

## Referanser


## Litteratur
* «Johan Gabriel Banér» i Hofberg, Herman (1906): *Svenskt biografiskt handlexikon* (2. opplag)
* Forsgren, Eric og Forsgren, Nils (1995): *Lidingö - Människor och miljöer*, ISBN 91-630-3812-9.s. 17-18

## Eksterne lenker
* «Johan Gabriel Banér», fra svenske riksarkivet (en del feil, eksempelvis fødested)
Forfjorddalen naturreservat

**Forfjorddalen naturreservat** ligger i Sortland og Andøy kommuner i Nordland. Naturreservatet ligger i Forfjorddalen på Hinnøya, og har et areal på 9065 dekar. Området er vernet for å bevare et stort dalføre med sine skogs- og myrområder. Blant annet har området noen av de eldste furutrærne i Skandinavia.

## Referanser
Forfjorden naturreservat

**Forfjorden naturreservat** ligger i den indre delen av Forfjorden i Sortland og Andøy kommuner i Nordland. Naturreservatet har et areal på 3103 dekar, hvorav 1872 dekar sjøareal. Området er vernet for å ivareta et område av stor kvartærgeologisk verdi.

## Referanser


## Eksterne lenker
* Om Forfjorden
* Miljøstatus: Forfjorden naturreservat
Anthony Le Tallec

**Anthony Le Tallec** (født 3. oktober 1984 i Hennebont) er en fransk fotballspiller som spiller for Le Mans. Le Tallec er en playmaker som kom til Liverpool sammen med kameraten Florent Sinema-Pongolle i 2003. Han har ikke klart å slå igjennom hos Liverpool og har vært på flere låneopphold i løpet av karrieren hos Liverpool.

Sommeren 2007 var det snakk om en retur for Le Tallec til AS Saint-Étienne, en klubb han tidligere hadde et noenlunde mislykket opphold hos. Le Tallec fikk beskjed fra Liverpool FC at han ikke har en sjanse til å melde seg på i førstelagsdiskusjonen, og det ble dermed aktuelt med en overgang permanent til Sochaux.

28. juni 2008 ble det kjent at Liverpool slapp Le Tallec vederlagsfritt til den franske klubben Le Mans, som han hadde vært på et årlangt låneopphold hos.

## Meritter
* U17 verdensmester med Frankrike

## Referanser


## Eksterne lenker
* 
* Liverpool.no om Le Tallec
Roy Acuff

**Roy Claxton Acuff** (født 15. september 1903 i Maynardville, Tennessee, USA, død 23. november 1992) var en amerikansk countrymusiker. Han fikk tilnavnet «King of Country Music».

I 1962 ble han, som første levende person, innvalgt som medlem i countrymusikkens æresgalleri Country Music Hall of Fame. Han har fått en stjerne på Hollywood Walk of Fame for sin innsats innen platebransjen.

Hans bestenotering på Billboard-listen Hot Country Songs var tredje plass med singelen «I'll Forgive You But I Can't Forget» i 1944.

## Referanser


## Eksterne lenker
* 
* 
* 
* http://www.who2.com/royacuff.html
Stade

**Stade** er en by langs Elben og Schwinge i Landkreis Stade i den tyske delstaten Niedersachsen.

De eldste spor av menneskelige aktivitet på stedet er 30&nbsp;000 år gamle. Stade ble i 1209 by med kjøpstadsrettigheter og var medlem av hansaen, den tyske handelsorganisasjonen i middelalderen. Fra 1645 til 1712 var byen okkupert av Sverige som en del av provinsen Bremen-Verden. I 1712 ble byen hjemsøkt av pest og krig. Den danske erobringen i 1712 førte til at Hannover overtok byen.

## Bildegalleri

StadeBürgermeisterHintzeHaus.JPG|Bürgermeister Hinze-Haus er fra 1621
StadeJohanniskloster.JPG|Johannisklosteret
Stade-Hansehafen.jpg|Hansahavnen 


## Referanser


## Eksterne lenker
* 
*
Frugga naturreservat

**Frugga naturreservat** ligger nord for Hovden i Bø kommune i Nordland. Naturreservatet omfatter den lille øya Frugga og flere mindre holmer og skjær, og har et areal på 1025 dekar, hvorav 752 dekar sjøareal. Området er vernet for å sikre en viktig hekkelokalitet for lundefugl. Naturreservatet ble vernet i 2002.

## Referanser


## Eksterne lenker
* Miljøstatus: Frugga naturreservat
* Forskrift fra Lovdata
Fuglbergøya/Nautøya naturreservat

**Fuglbergøya/Nautøya naturreservat** ligger i Vågan kommune i Nordland. Naturreservatet består av de to små øyene Fuglbergøya og Nautøya, like sørøst for Skrova. Området har et areal på 524 dekar, hvorav 239 dekar sjøareal. Området er vernet for å ivareta et viktig hekke- og produksjonsområde for stormåker.

## Referanser


## Eksterne lenker
* Miljøstatus: Fuglbergøya/Nautøya naturreservat
St. Pauli

**St. Pauli** er en bydel i distriktet Bezirk Hamburg-Mitte i Hamburg. Bydelen, som er kjent for Reeperbahn, rommer nesten 2.6 kvadratkilometer fordelt på 26 277 innbyggere. Det utgjør omtrent 10 407 beboere på hver kvadratkilometer. Motorkjøretøy registrert her har kjennetegnet HH, og ringer man fra Tyskland er retningsnummeret 040. Bydelen grenser til Altona som til 1937 var en egen by utenfor Hamburg. 

## Historie
St. Pauli oppsto på begynnelsen av 1600-tallet som forstaden Hamburger Berg, men på grunn av de frie åkerområdene der var verken bosetting eller handel tillatt. Først på slutten 1600-tallet ble bosetting legitimt og flere pest-, syke- og fattighus flyttet dit. Etter Napoléon Bonapartes okkupasjon sognet området til Hamburg, og stedets navn ble endret til St. Pauli. Helt til Loven om Stor-Hamburg (*Groß-Hamburg-Gesetz*) av 1937 var området splittet i en østre del tilhørende Hamburg og en vestre del tilhørende byen Altona. 

## Severdigheter og tilslutning
Langs den verdenskjente Reeperbahn, som fikk navn etter reperbanene der, ligger St. Pauli Theater som er Tysklands eldste teater, *Davidwache*, *Panoptikum*, klubber og kneiper. I tillegg finnes et bredt utvalg av fornøyelsesestablissementer i *Rotlichtviertel* (= Røde-lys-kvarteret), forgreinet på begge sider av gaten som er kalt «verdens mest syndefulle strekning». 

På gaten Große Freiheit ligger Kaiserkeller og Indra Club der The Beatles spilte tidlig i karrieren. Beatles-Platz ligger i krysset mellom Reeperbahn og Große Freiheit. 

Her er også *Fischmarkt* (= fisketorget) som holder åpent på søndager. Bryggeanlegget *Landungsbrücken* er størst i sitt slag i Tyskland. Fra bryggen går havneferger, rundfartsskip, passasjerskip og elveskip, så vel som katamaraner til andre byer og til Helgoland. St. Pauli er også tilsluttet det hamburgske banenettet (*Hamburgische Bahnnetz*) med både *[[S-Bahn]]* og *[[U-Bahn]]*.

Fotballklubben FC St. Pauli, som spiller på Millerntor-Stadion i bydelen, har status som en kultklubb langt utover St. Paulis grenser.

## Galleri

Fil:St. Pauli in HH.svg|St. Pauli (mørkerødt) i Hamburg-Mitte (lyserødt).
Fil:Davidwache.jpg|Davidwache
Fil:HH Stolperstein Meyer.jpg|Snublestein
Fil:Reeperbahn.jpg|Reeperbahn

## Referanser


## Eksterne lenker
* St. Pauli Theater (tysk)
Jack Hobbs

**Jack Hobbs** (født 18. august 1988) er en engelsk fotballspiller som fra 30. juni 2020 er klubbløs.

Han kom til Hull etter å ha blitt solgt fra Liverpool FC i april 2009, og han kom til Liverpool fra Lincoln City FC i 2005.

## Klubbfotball
### Lincoln
Da han var 10 år startet han å spille for Spalding Athletic men få år etterpå ble han hentet av Lincoln City som han gjorde en kamp som innbytter for i 2004/2005 sesongen.
 
### Liverpool
Som del av kjøpsavtalen dro Liverpool FC på en kamp på Sincil Bank mot Lincoln City den 16. august 2006. Den første gangen siden 1960/61-sesongen at Merseyside-laget har spilt der mot «The Imps».

Hobbs ble hentet til Liverpool FC før 2005/2006 sesongen da han sammen med Liverpools U-18 vant FA Youth-cup. Sommeren 2006 gjorde Hobbs sine første treningskamper for A-laget til Liverpool mot Crewe og Wrexham, før han dro på treningsleir i Sveits sammen med resten av førstelaget. Han opplevde et mareritt av en kamp mot Kaiserslauten, der Liverpool tapte 3–2 med Hobbs sine feil bak alle tre målene. Han fikk litt hevn noen dager senere, da han var en av de få gode spillerne i et 2–0 tap for sveitsiske Grasshoppers.

Hobbs var på innbytterbenken den 28. april 2007 i en kamp mot Portsmouth FC, men ble ikke byttet inn da.

Hobbs forlenget i september 2007 sin kontrakt med Merseyside-klubben frem til sommeren 2009.

Han fikk sin debut for Liverpool den 25. september 2007 i bortekampen i Ligacupen mot Reading på Madejski Stadium da han kom inn som innbytter i det 88. minutt. Liverpool vant forøvrig kampen 4–2. Han fikk sin debut fra start mot Cardiff i ligacupen.

#### Scunthorpe
Hobbs spilte for Scunthorpe på utlån fra januar til mai sesongen 2007/2008. Under sin lån til Glanford Park spilte han syv kamper fra start og to som innbytter, og skåret et mål for «The Irons», mot Stoke.

### Leicester
Hobbs ble lånt ut til Championship-klubben Leicester hele 2008/09-sesongen, frem til 9. mai 2009. Hobbs debuterte den 9. august i et 3-1 tap mot Swindon Town. Han skåret sitt første mål for «The Foxes» i en 4–2 over Huddersfield den 24. januar 2009.

Hobbs signerte en fire årskontrakt den 24. april 2009, og sikret seg dermed en permanent overgang, der overgangssummen ikke var kjent.

## Landslagsspill
Han har alderbestemte landskamper for England U19, fra slutten av sesongen 2006/07.

## Meritter
**[[Liverpool FC]]**
* Vinner av FA Youth-cup 2006.

**Personlige**
* 2009: Årets unge spiller i Leicester City
* 2009: PFA League One Team of the Year

## Trivia
Hobbs ble beskrevet av Jamie Carragher som *«nicest guy in the world ... maybe a little too nice*».

## Referanser


## Eksterne lenker
* 
*  Liverpools offisielle side om Hobbs
*  Lincoln City F.C. Official Archive Profile
*  LFChistory.net player profile
Godwin Antwi

**Godwin Antwi Birago** (født 7. juni 1988 i Kumasi i Ghana) er en ghanesisk-/spansk fotballspiller som spiller for Vejle Boldklub. Han fikk et spansk statsborgerskap under sitt opphold i Spania.

## Klubbfotball
### [[Liverpool FC]]
Han kom fra Real Zaragoza til Liverpool i 2005 og spiller midtstopper for reservelaget til Liverpool. Antwi ble den første spilleren fra Ghana som spiller for Liverpool.

13. mars 2007 ble han lånt ut til Accrington Stanley, hvor han spilte 9 ligakamper. Han returnerte til Liverpool etter sesongslutt. Sesongen 2007/2008 tilbrakte han på lån hos Hartlepool United og spilte 27 seriekamper og skåret et mål hos de.

I juli 2008 ble han lånt ut i seks måneder til Tranmere Rovers. Antwi fikk sin første seriekamp for Rovers i et 3-1 tap for Swindon Town 9. august.

I slutten av mars 2009 kom meldinger om at Antwi ikke ville akseptere en forlenging av kontrakten sin da «Det er ingen sjanse for at jeg aksepterer en ny avtale ettersom jeg ikke kommer til å spille på førstelaget i Liverpool» og kom til å se seg om etter en ny arbeidsgiver å spille for. Etterhvert ble det klart at Antwi sannsynligvis ville returnere til spansk fotball og Real Betis. Antwi ble frigitt av Liverpool den 16 juni 2009. Den 23. desember signerte han en halvårskontrakt med den danske klubben Vejle.

## Landslagsspill
Spilleren ble innkalt til treningssamling med Spania U19 i november 2006.

## Meritter
**[[Liverpool FC]]**
* Vinner av FA Youth-cup 2006.

## Referanser


## Eksterne lenker
* 
* Liverpools offisielle hjemmeside om Antwi
* Antwi’s Official Hartlepool United F.C. profile
* Godwin Antwi profile at In The Mad Crowd
* Vital Hartlepool Profile: Godwin Antwi
* SpillerProfil på www.vejleboldklubkolding.dk
Shadow of the Vampire

***Shadow of the Vampire*** er en amerikansk skrekkfilm fra 2000 der handlingen er lagt til innspillingen av den klassiske vampyrfilmen *[[Nosferatu - Eine Symhonie des Grauens]]* fra 1922. *Shadow of the Vampire* spiller på myten om at grunnen til at skuespiller Max Schreck, som spilte Grev Orlock, tolket rollen så overbevisende, var at han selv var vampyr. Filmen er samtidig en hyllest til den tyske regissøren Friedrich Wilhelm Murnaus berømte skrekkfilm.

## Handling
Regissør F.W. Murnau tar med seg sitt filmteam og sine skuespillere til et avsidesliggende sted i Øst-Europa for å spille inn sin vampyrfilm. Max Schreck, en obskur teaterskuespiller, vil vente på dem i slottet de skal bruke til størstedelen av scenene. Schreck opptrer veldig profesjonelt, og insisterer på å alltid være i karakter, med full sminke. Dette uroer filmteamet, og en av kameramennene føler seg terrorisert og dårlig, og må byttes ut.

Ved en anledning deler to av crewet en flaske vin ute om natten, og Schreck slår seg ned hos dem. Han svarer på spørsmålene deres som om han var en flere århundrer gammel vampyr, og da en flaggermus flyr forbi, griper han den lynraskt og suger den tom for blod. Hans tilhører blir tydelig preget av dette.

Det viser seg at Murnau har gjort en avtale med en virkelig vampyr for å gjøre filmen realistisk. Som belønning for jobben, skal vampyren få den kvinnelige hovedrolleinnehaveren Greta Schröder som belønning. Vampyren er utålmodig, og dreper en av crewet. Murnau må true ham til å oppføre seg, samtidig som han må berolige sine investorer.

Filmen ender med at Schreck dreper Schröder og resten av crewet før han blir utsatt for sollys og dør selv, alt mens Murnau fortsetter å filme.

## Roller

* John Malkovich –  Friedrich Wilhelm Murnau, regissør av *Nosferatu*
* Willem Dafoe –  Max Schreck, som spiller Grev Orlock
* Udo Kier –  Albin Grau, produsenten og dekoratøren
* Cary Elwes –  Fritz Arno Wagner
* Catherine McCormack –  Greta Schröder, som spiller Ellen Hutter
* Eddie Izzard –  Gustav von Wangenheim, som spiller Hutter
* Aden Gillett – Henrik Galeen

## Referanser


## Eksterne lenker
*
Dallas County (Alabama)

**Dallas County** er et fylke i den amerikanske delstaten Alabama. Det ligger i de sentrale delene av staten og grenser mot Chilton County i nord, Autauga County i nordøst, Lowndes County i sørøst, Wilcox County i sør, Marengo County i vest og mot Perry County i nordvest.

Dallas Countys totale areal er  km² hvorav 33 km² er vann. I 2000 hadde fylket  innbyggere og administrasjonssenteret ligger i byen Selma. 

Fylket ble etablert i 1818 og har fått sitt navn etter Alexander J. Dallas som var finansminister under president James Madison regjering. 

## Eksterne lenker
*
Nicky Hilton

**Nichole Olivia «Nicky» Hilton** (født 5. oktober 1983) er en amerikansk fotomodell, kjendis, motedesigner og arving til deler av Hilton Hotel-kjeden, i tillegg til omtrent 5&ndash;15&nbsp;% av farens eiendomsformue og investeringer.

Hilton var det andre av fire barn født av Richard Hilton og Kathy Richards. Hennes søster og brødre er Paris Hilton, Barron Hilton og Conrad Hilton III.

## Biografi
Nicky Hilton flyttet mellom flere hjem i ungdomsårene, inkludert en suite i Waldorf-Astoria Hotel i Manhattan i Beverly Hills, og The Hamptons på Long Island i New York.

Nicky og hennes søster Paris er kjent for sine jet-set-liv, selv om Nicky har holdt en lavere profil enn søsteren. Den 15. august 2004 giftet hun seg med Todd Andrew Meister i et bryllupskapell i Las Vegas. Bijou Phillips var forlover, og Tara Reid brudepike, og ekteskapet opphørte kort tid etterpå.

Hilton er gift med James Amschel Victor Rothschild, nevø av Jacob Rothschild.

## Referanser


## Eksterne lenker
* 
*
Fiskvågvatnet

**Fiskvågvatnet** er et vatn i Saltdal kommune i Nordland. Det ligger like sørvest for Rognan sentrum. Tjernet er en del av Fiskvågvatnet naturreservat.

## Referanser
Fisklausvatnet (Rana)

**Fisklausvatnet** (sørsamisk: *Guelehtsjaevrie*) er en innsjø i Rana kommune i Nordland. Den er regulert som magasin for Rana kraftverk

## Referanser
Fiskelausvatnet (Urdalen i Narvik)

**Fiskelausvatnet** er en innsjø i Narvik kommune i Nordland. Den ligger i Urdalen, like øst for Europavei 10, og er regulert som magasin for Nygård kraftverk. Vatnet har utløp mot vest til en bekk som renner ned til Urdalselva.

## Referanser
David Mannix

**David Mannix** (født 24. september 1985 i Liverpool) er en engelsk fotballspiller som spiller på midtbanen for Vauxhall Motors.

Mannix har gått på Liverpools fotballakademi, og spilte som 13-åring på Liverpools U17-lag. Han var lenge omtalt som en veldig lovende spiller, og spilte fast på reservelaget til Liverpool, men utviklingen hans ble stanset av en kneskade i 2001. Som følge av skaden gjennomgikk han fem operasjoner, og kunne ikke spille fotball på toppnivå de neste tre årene. Han var på utlån til Accrington Stanley i november 2006, men måtte vende tilbake til Liverpool etter kun én kamp på grunn av en skade i kneet.

Han har spilt om lag 50 ungdomslandskamper for England, og deltok blant annet i EM-sluttspillet for U17 i Danmark i 2002.

Mannix ble i januar 2007 frigitt fra Liverpool og skrev 29. januar 2007 under en treårskontrakt med Ham-Kam. Året etter den 31. januar 2008 ble Mannix og HamKam enige om å avslutte arbeidsavtalen, og rett før overgangsvinduet stengte signerte han for den engelske klubben Accrington Stanley. Ved sesongslutt ble Mannix og en rekke andre spillere frigitt fra klubben, og den 25. juni 2008 signerte han under på en toårskontrakt med Chester City FC.

7. april 2009 ble Mannix, sammen med fire andre spillere, anklaget for kampfiksing i en kamp mellom Accrington Stanley og Bury FC 3. mai 2008. Han skulle ha veddet £4000 på at Accrington Stanley tapte. Den 22. juli 2009 ble Mannix og tre andre spillere bøtelagt og gitt karantene fra fotballen. Mannix ble gitt £4 000 og ti måneders utestengelse fra all fotball.

## Referanser


## Eksterne lenker
* 
* Spillerprofil på Ham-Kams hjemmeside
* VG Netts intervju med David Mannix etter overgangen til Ham-Kam
* Liverpools offisielle side om Mannix
Wilcox County (Alabama)

**Wilcox County** er et fylke i den amerikanske delstaten Alabama. Det ligger i de sørvestlige delene av staten og grenser mot Dallas County i nordøst, Lowndes County i øst, Butler County i sørvest Monroe County i sør, Clarke County i sørvest og mot Marengo County i nordvest.

Wilcox Countys totale areal er 2&nbsp;350 km² hvorav 49 km² er vann. I 2000 hadde fylket 13&nbsp;183 innbyggere. Administrasjonssenteret ligger i byen Camden. 

Fylket ble etablert i 1819 og har fått sitt navn etter løytnant J. M. Wilcox som var med i krigen mot creek-indianerne. 

I forbindelse med sitt arbeid for *Farm Security Administration* besøkte Arthur Rothstein den fattige bosettingen Gee's Bend (også kalt Boykin) ved en stor slyng i Alabama-elven. Rothstein tok der flere fotografier blant annet «Girl in Window, Gee's Bend» av Artelia Bendolph (1927-2003). Dette er et av de mest kjente og slitesterke bildene av fattigdommen og fra den store depresjonen. 

## Referanser
Fiskelausvatnet

**Fiskelausvatnet** er et vanlig navn på innsjøer, vatn og tjern i Norge. Det kan blant annet henvise til:

*Fiskelausvatnet (Grane) – en innsjø i Grane kommune i Nordland
*Fiskelausvatnet (Medbyfjellet i Narvik) – en innsjø øst for Medbyfjellet i Narvik kommune i Nordland
*Fiskelausvatnet (Urdalen i Narvik) – en innsjø i Urdalen i Narvik kommune i Nordland
*Fisklausvatnet (Rana) – en innsjø i Rana kommune i Nordland
*Fiskelausvatnet (Tinn) – en innsjø i Tinn kommune i Telemark
*Ytre Fiskelausvatnet – en innsjø i Balsfjord kommune i Troms
*Indre Fiskelausvatnet – en innsjø i Balsfjord kommune i Troms
*Fiskeløysvatnet – en innsjø i Saltdal kommune i Nordland
Marit

**Marit** er en variant av kvinnenavnet Margrete som kommer av det greske ordet *margarítes* og det persiske ordet *margaron*, som begge betyr «perle». 

*Marit* har navnedag 20. juli i Norge og Finland og 6. mai i Sverige. *Maarit* og *Maaret* har også navnedag 20. juli i Finland. *Märit* har navnedag 11. mai i Sverige og 26. august i Finland.

## Utbredelse
*Marritte* var et vanlig kvinnenavn i Norge på 1500-tallet. Det er 16 personer med navnet er nevnt i Norske Lensrekneskapsbøker 1548-1567.
*Marit* var det nest mest brukte kvinnenavnet i Norge på første halvdel av 1600-tallet. Begge formene *Marit* og *Marith* var populære på 1700-tallet. I nyere tid har Marit vært blant de mest populære navnene på jentebarn født i Norge i perioden ca. 1920-1970, med en topp i 1948. 

*Marit* er i dag et svært vanlig navn i Norge og er det fjerde mest populære kvinnenavnet i Norge etter *[[Anne]]*, *[[Inger]]* og *[[Kari]]*.

|}

## Kjente personer med navnet
* kronprinsesse Mette-Marit
* Marit Larsen
* Marit Nicolaysen
* Marit Bjørgen
* Marith Hope
* Marit Breivik

## Se også
* Marit Vassause – kirkelig minnedag

## Referanser


## Eksterne lenker
*
Nesflaten

**Nesflaten** er et sted i Suldal kommune i Rogaland. Lokalt blir stedet kalt Nes. Nesflaten ligger på nordsiden av og nesten innerst ved Suldalsvatnet. Brattlandsdalen med elven Brattlandsåa har utløp på Nesflaten; ved utløpet av Suldalsvatnet kalles elven Lågen.  

Riksvei 13 går gjennom bygda. Ferdsel mellom Nesflaten og Botnen ved Røldalsvatnet gikk i eldre tider til fots over Suldalskaret. Brattlandsdalen var nokså ufremkommelig til det ble brutt vei i 1892. Før det kom vei langs Suldalsvatnet i 1979 gikk trafikken med båt mellom Nesflaten og Suldalsosen. Dampbåten Suldal betjente innsjøen fra 1885 til 1980. Fra Nesflaten er det ca. 50&nbsp;km til kommunesenteret Sand i Suldal og 30&nbsp;km til Røldal i Ullensvang kommune. Ca. 80 husstander sokner til Nesflaten. Nesflaten er det nordligste stedet i hele Rogaland. 

På Nesflaten ligger Nesflaten skole, som er en kombinert barne- og ungdomsskole, der Suldal bibliotek har en filial. Nesflaten skole har ca. 25 elever. Like ved skolen ligger Nesflaten barnehage. Nesflaten skole er ca 50 år gammel.

Nesflaten hadde en oppgangsperiode under kraftutbyggingen av Røldal-Suldal på 1960-tallet; en kan se resultatet av det ved noen av de spesielle husene som ble bygd på Nes i denne perioden. Arkitekt Geir Grung tegnet byggefeltet og bygg for kraftanlegget Suldal I kraftverk i funkis-stil. Kraftsverksbygget regnes som kulturminne.

Nesflaten har dagligvarebutikk, gavebutikk/nettbutikk, eventarrangør og hotell. Nesflaten kapell er fra 1853.  
## Referanser
Liste over dobbeltkjønnede navn i Norge

__NOEDITSECTION__
Dette er en **liste over dobbeltkjønnede navn i Norge**. Den inneholder fornavn som er gitt minst tre ganger i hvert kjønn i Norge i perioden 1900–1974.

## Se også
* Liste over norske kvinnenavn
* Liste over norske mannsnavn
* Liste over norske navnedager
* Liste over norske etternavn

## Referanser
Gabriel Voisin

**Gabriel Voisin** (født 5. februar 1880, død 25. desember 1973) var en fransk flypioner.

## Liv og virke
### Bakgrunn
Han ble født i Belleville-sur-Saône, Frankrike. Faren forlot familien etter at hans to år yngre bror ble født og moren flyttet tilbake til sitt hjemsted, Neuville-sur-Saône hvor det ble bestefaren,  Charles Forestier, en fabrikkeier som  tok hånd om guttenes oppdragelse med militær justis Guttene var meget teknisk interessert og bygget på egen hånd ulike tekninske innretninger som en  rifle, en dampbåt, et glidefly og en slags bil.

### Første eksperimenter
Etter teknisk utdannelse i Lyon fikk Gabriel i 1900 oppdrag som tegner og konstruktør for Verdensutstillingen i Paris hvor han møtte Clément Ader, noe som førte til at han fattet interesse for fly og flyvning. 

I juni 1905 testet Gabriel Voisin et glidefly som  ble tauet etter en rask båt på Seinen. Flyets vinger var bygget som en dragelignende konstruksjon lik den engelskmannen Lawrence Hargrave hadde bygget få år tidligere. En konstruksjon som gav maksimalt løft med minimal vekt. Voisin ble tauet opp i luften og slept etter båten nesten 200 meter. Da flyet gikk ned ble han viklet inn i vingekonstruksjonens tauverk og var nær ved å drukne

I 1906 dannet han og Charles verdens første «flyfabrikk», Les Frères Voisin.

I 1909, ble Gabriel utnevnt til ridder av  Æreslegionen i en alder av 29 år som til da den yngste ridder av Æreslegionen. Han ble da sett på som en virkelig industrialist.

### ''Canard Voisin''

I 1910 utviklet  Gabriel og Charles flyet  *[[Canard Voisin]]*. I likhet med brødrene Wrights *Flyer* hadde flyet vingene bak og styreflatene foran. Det ble et populært fly i årene før første verdenskrig. Utsyrt med flottører ble det verdens første sjøfly for den franske marine.

*Canard* var utstyrt med en  60HK Anzani stjernemotor.

Under første verdenskrig bygget han et større antall Voisin bombefly, men etter krigen tok han farvel med flyvningen og bygging av fly på grunn av det han hadde opplevet av de ødeleggelser som hans bombefly hadde forårsaket. Fra da av og frem til sin død i 1960 konsentrerte han seg om produksjon av biler og  hans første biler var noen av de mest luksuriøse med unike tekniske detaljer som vant flere utmerkelser. Etter 1945 vendte han seg mot mini-biler for folk flest, en bil kalt «Biscooter» som også ble bygget på lisens i Spania på 1950-tallet under navnet «Biscuter».

I 1965, fikk han den høyeste graden av Æreslegionen.

## Referanser


## Eksterne lenker
* Pionerene – Brødrene Voisin
Anna Funder

**Anna Funder** (født 1966 i Melbourne) er en australsk forfatter, dokumentarfilmskaper og advokat. Hun bor i Sydney.

Funder vokste opp i Melbourne og Paris. Hun har arbeidet både som advokat og som produsent innen kringkasting. På 1980-tallet studerte hun i Vest-Berlin, og arbeidet i en TV-stasjon. I 1997 var hun «Writer-in-Residence» ved Australia-senteret ved Universität Potsdam. Hun er gift og har en datter.

I 2002 utgav hun boken *[[Stasiland]]*, som mottok Samuel Johnson Prize og har blitt oversatt til flere språk.

## Referanser


## Eksterne lenker
* 
*
Amund Tveit

**Amund Tveit** (født 7. mai 1972 i Trondheim) er en norsk forsker innen databehandling. Han har doktorgrad ved Norges teknisk-naturvitenskapelige universitet fra 2004, og jobber for tiden ved Google i Trondheim.

Tveits spesialområde er «''software engineering''» og objektorienterte systemer. Hans publikasjon *A survey of agent oriented software engineering* brukes som pensum eller anbefalt lesning ved elleve universiteter og høyskoler og her er det listet opp 90 artikler som siterer fra publikasjonen.

## Publikasjoner
* gProt: Annotating Protein Interactions using Google and Gene Ontology – Fra 2005
* *Customizing Cyberspace*: Methods for User Representation and Prediction. Doktorgradsavhandling 2004 ISBN 82-471-6260-1
* A survey of agent oriented software engineering – Fra 2001.
Angrepsfly

**Angrepsfly** er flytyper som er spesielt utviklet for å gi flystøtte og angripe taktiske bakkemål. I prinsippet kan både jagerfly og lette bombefly utføre de samme oppgavene, og idag er det vanligere å bruke for eksempel jagerfly til disse oppgavene. Angrepshelikopteret har også tatt over mange av rollene angrepsflyet hadde. Men allerede under den første verdenskrig begynte man å utvikle fly spesielt beregnet på bruk mot bakkemål, som for eksempel de britiske «trench fighters».

## Angrepsflyets utvikling

### Den første verdenskrig og mellomkrigstiden

* Curtiss A-12 Shrike
* Junkers J
* Sopwith T.F.2

### Den andre verdenskrig

* Hawker Hurricane (Modell Mk.IIb og senere)
* Bristol Beaufighter
* Douglas A-20 Havoc
* Douglas A-26 Invader
* Henschel Hs 123
* Henschel Hs 129
* Iljusjin Il-2

### Etterkrigstiden og moderne tid

* Dassault-Breguet Mirage 5
* Douglas A-1 Skyraider
* Douglas A-4 Skyhawk
* Grumman A-6 Intruder
* Fairchild-Republic A-10 Thunderbolt II
* Mikoyan-Gurevich MiG-27
* Nanchang Q-5
* Sukhoj Su-7
* Sukhoj Su-17
* Sukhoj Su-25
* Vought A-7 Corsair II
E.W. Kenyon

**Essek William Kenyon** (1867–1948) var en amerikansk baptistpastor, evangelist og skribent. Hans bøker hadde betydelig innflytelse på Kenneth E. Hagin, trosbevegelsens grunnlegger, slik at Kenyon kan sies å være en ideologisk premissleverandør for trosbevegelsen.

## Liv og virke
### Bakgrunn
Han var sønn av William A. Kenyon og Ann Eliza Knox fra Hadley i New York. Da Kenyon var i tenårene flyttet familien til byen Amsterdam, nær den kanadiske grensen. Han synes å ha opplevd en kristen omvendelse i januar 1886 og holdt sin første preken samme år i byens metodistkirke. To år senere tok han jobb som omreisende selger av orgler og pianoer. 

Kenyon tok et avbrekk fra jobben i 1892 og søkte seg inn ved skolen Emerson College of Oratory i Boston. Han hadde kommet på avstand fra kristen tro, men foretok en ny omvendelse etter et besøk i A.J. Gordons Clarendon Street Baptist Church.

### Forkynner, forstander
17. januar 1894 ble Kenyon ordinert som forkynner blant Freewillbaptistene. Han tok først et kort pastoransvar i Elmira i New York, deretter i Springville og East Concord. Etter tre år mottok han så kall fra en lokal frewillbaptistmenighet i Worcester (Massachusetts) og brøt opp 2. juni 1897. Etter å ha kommet på kant med menigheten, avviklet Kenyon pastorengasjementet og meldte seg samtidig ut av freewillbaptistsamfunnet i 1898. Han startet først konkurrerende menighetsvirksomhet i Worcester (Tabernacle Assembly), men flyttet allerede i februar 1900 til Spencer, hvor bibelskolen Bethel Bible Institute ble etablert.

Fram til 1923 delte Kenyon tiden mellom bibelskolen og omreisende evangelistvirksomhet. Han flyttet så til Vestkysten, først et kort opphold i Oakland, deretter til Los Angeles hvor han ble pastor for den frittstående Figueroa Independent Baptist Church. Etter en opprivende skilsmisse brøt han opp i 1931 og bosatte seg, først i Tacoma, deretter i Seattle. Her bygde han opp den frittstående menigheten New Covenant Baptist Church.

Kenyon fortsatte sin omreisende evangelistvirksomhet, som ble intensivert etter at pastoransvaret i New Covenant Baptist Church ble overgitt til Wesley Alloway i 1943. Den siste epoken av Kenyons liv bodde han hjemme hos datteren Ruth Alice og ex-kona Alice Whitney. Han døde av lymfekreft.

## Litteratur
Kenyon utgav en rekke bøker, i tillegg til tidsskriftene *Tabernacle Trumpet* (1898–1901), *Bethel Trumpet* (1901–1903), *Reality* (1903–1916), *Kenyon Herald* (1927), *The Living Message* (1928–31) og *Kenyon's Herald of Life* (1935–81). Sistnevnte blad er igjen i utgivelse, etter mange års opphold.

## Referanser


## Eksterne lenker
* E.W. Kenyon og tidshusholdningslæren
Roger D. Kornberg

**Roger David Kornberg** (født 24. april 1947 i St. Louis, Missouri, USA) er en amerikansk forsker og professor ved Stanford-universitetet. Han ble tildelt nobelprisen i kjemi 2006. Hans far Arthur Kornberg fikk medisinprisen i 1959. 

Roger D. Kornberg fikk prisen for sine studier av «hvordan informasjon som er lagret i genene blir kopiert og deretter overført til de delene av cellene som produserer proteiner», ifølge det svenske Vetenskapsakademiens begrunnelse.

## Referanser


## Eksterne lenker
Liste over fornavn som også er etternavn

__NOEDITSECTION__
**Liste over fornavn som også er etternavn** inneholder navn som forekommer mer enn 200 ganger både som fornavn og etternavn i Norge.

## Liste over navn

*Aase
*Abdi
*Abdullah
*Adam
*Adrian
*Ahmad
*Ahmed
*Ali
*Arne
*Ask
*Berge
*Berger
*Bibi(j)
*Bjørge
*Bjørn
*Eira
*Elin
*Erland
*Ernst
*Fabian
*Guttorm
*Hassan
*Halle
*Helle
*Herman(n)
*Hilde
*Hussein
*Ibrahim
*Ismail
*Jentoft
*Julian
*Lea
*Leonard
*Lone
*Lorenz
*Louise
*Magnus
*Mark
*Marko
*Markus
*Michael
*Martin
*Mohamed
*Mohammad
*Mohammed
*Morten
*Mustafa
*Normann
*Odd
*Olav
*Oliver
*Omar
*Osman
*Oswald
*Otto
*Ove
*Paul
*Ralph
*Ravn
*Roald
*Rolf
*Rudi
*Said
*Sander
*Sanne
*Sara
*Stein
*Sture
*Thomas
*Thu
*Werner
*Yusuf

## Se også
* Liste over norske kvinnenavn
* Liste over norske mannsnavn
* Liste over dobbeltkjønnede navn i Norge
* Liste over norske navnedager
* Liste over norske etternavn

## Referanser


## Litteratur
* Nytt om navn  (PDF), Norsk namnelag
Steptronic

**BMW Steptronic** er et registrert varemerke for BMWs automatiske girkasse, som fungerer på samme måte som Porsche og Audis Tiptronic. Prinsippet gir føreren mer kontroll over girkassen enn en tradisjonell, automatisk girkasse.
.va

**.va** er Vatikanstatens nasjonale toppnivådomene (ccTLD) for internett. Det administreres av Internettkontoret til Den hellige stol.

De eneste offentlig kjente *.va*-domenene er:

* benedettoxvi.va
* benedictumxvi.va
* ossrom.va (kun email)
* sistinechapel.va
** www.sistinechapel.va
* vatican.va (kun email)
** www.vatican.va
** asv.vatican.va
** mv.vatican.va
** search.vatican.va
** seraphin.vatican.va
** mlists.vatican.va 
** bav.vatican.va
** isidoro.vatican.va
* webmail.mailservice.va
* www.osservatoreromano.va
* www.pcf.va
* www.photo.va
* www.va
* www.vaticanstate.va

*.va*-domener kan ikke registreres av offentligheten.

Navn- og email-servere innen .va-navnerommet inkluderer *john.vatican.va* (DNS og email), *michael.vatican.va* (DNS), *paul.vatican.va* (email), *lists.vatican.va* (email) og *vatiradio.va* (email).

Pussig nok er noen av DNS-serverne til Vatikanet oppkalt etter egyptiske guder, slik som:
* *[[set|seth]].namex.it*
* *[[osiris]].namex.it*

## Referanser


## Se også
* Domenenavn
* Landskoder (internett)
* Toppnivådomene

## Eksterne lenker
* IANA .va whois informasjon 
* Sanntids .va whois informasjon fra DNS Stuff
BMW E70

**BMW E70** er andre generasjon av BMWs SUV-modell BMW X5 og erstattet BMW E53 i november 2006. E70 er 60&nbsp;mm bredere, 165&nbsp;mm lengre og 110&nbsp;mm lengre akselavstand, men har beholdt den samme høyden på &nbsp;mm. E70 produseres sammen med E71 (BMW X6) ved BMWs fabrikk i Spartanburg, Sør-Carolina i USA.

BMW E70 ble levert med tre motorer, en 4,8-liter V8 med 350 hk (bensin), 3-liter rekkesekser med 260 hk (bensin) og en 3-liter rekkesekser med 232 hk (diesel).
An-Magritt (musikal)

:*An-Magritt har flere betydninger, se [[An-Magritt]]
***An-Magritt**'' er et musikkspill av Edvard Normann Rønning, med musikk av Henning Sommerro, bygget over Johan Falkbergets firebindsverk Nattens Brød. Det hadde premiere ved Trøndelag Teater 1988. Er senere framført på Trøndelag Teater i 2004 og Det Norske Teater 2007.
Komponist Henning Sommerro ble for musikken nominert til Nordisk råds musikkpris 2008

I 1988 ble hovedrollen spilt av Hildegunn Eggen.

Ved oppsetning i 2004 ble hovedrollene spilt av Ingrid Bergstrøm (An-Magritt), Stephen Brandt-Hansen (Johannes) og John Yngvar Fearnley (Kølfogden). Øvrige medvirkende: regi: Marit Moum Aune, scenografi: Kristin Bredal

Musikalen ble også satt opp ved Det norske teatret i 2007. Da med Heidi Gjermundsen Broch i hovedrollen.

## Kilder
* Trøndelag Teaters forestillingsbeskrivelse